संयुक्त राज्य अमेरिका में चार प्रकार के साँप पाए जाते हैं: कोटन माउथ (Cotton Mouth), रैटल स्नेक (Rattle Snake), कोपर हेड स्नेक (Copper Snake) और कोरल स्नेक (Coral Snake).   कोटन माऊथ Cottonmouths. कोटन माउथ की अंडाकार उभरी हुई आँखें होती हैं, और यह कई रंगों में पाए जाते हैं, काले से लेकर हरे तक। इनके सर पर सफेद धारी होती है। यह पानी और इसके आसपास पाए जाते हैं, पर यह ज़मीन पर भी रह सकते हैं। व्यस्क साँपों की पीली चमकदार पूंछ होती है। यह अक्सर अकेला रहना पसंद करते हैं, अगर आपको एक ही जगह कई साँप नज़र आएं, तो समझ जाएं कि यह कोटन माउथ नहीं है।      रैटल स्नेक Rattlesnakes. इसकी दुम पर एक झुनझुना होता है। कुछ साँप जो ज़हरीले नहीं होते वह भी अपनी दुम को पत्तियों से टकराकर झुनझुने जैसी आवाज़ निकालते हैं, लेकिन सिर्फ रैटलस्नेक के ही दुम पर झुनझुना होता है। अगर आप इनकी दुम पर झुनझुना ना देख पाएं, तो आप इन्हें तिकोने सर और बिल्ली की तरह अंडाकार आँखों से पहचान सकते हैं।      कोपर हेड Copperheads. यह खूबसूरत साँप, दिखने में कोटन माउथ के जैसा ही होता है, लेकिन यह थोड़े ज्यादा चमकदार होते हैं। हल्के कत्थई से लेकर चमकदार नारंगी, चमकदार नारंगी से लेकर हल्के लाल जैसे विभिन्न रंगों में पाए जाते हैं। इस प्रजाति के छोटे साँपों की भी पूंछ पीली होती है।      कोरल स्नेक Coral snakes यह एक बहुत खूबसूरत और जानलेवा साँप है। बहुत सी दूसरी प्रजातियों के साँप, जो ज़हरीले नहीं होते, वह भी इससे मिलते-जुलते दिखाई देते हैं। लेकिन इनका रंग थोड़ा सा अलग होता है, शरीर पर काली पीली और लाल धारियाँ होती हैं और सर पीला होता है, नाक के ऊपर एक पीली पट्टी भी होती है। अमेरिका में एक मशहूर पंक्ति है जिसकी मदद से कोरल स्नेक को किंग स्नेक (King Snake) से अलग करना आसान हो जाता है - Red to yellow, kill a fellow. Red to black, friend of Jack. इससे मिलती जुलती दूसरी पंक्ति - Red on black, venom lack; red on yellow, deadly fellow'. इन पंक्तियों का अर्थ है; अगर दो पीली धारियों के बीच में एक लाल धारी है, तो वह ज़हरीला साँप है और अगर दो काली धारियों के बीच में एक लाल धारी है तो वह ज़हरीला नहीं है।  हालांकि यह साँप बहुत शर्मीला होता है और ज्यादातर काटता नहीं है। ऐरिज़ोना कोरल स्नेक (Arizona Coral Snake) के काटने से मरने का अभी तक कोई मामला सामने नहीं आया है, लेकिन ईस्टर्न कोरल स्नेक (Eastern Coral Snake) के काटने से मरने के चंद एक मामले सामने आए हैं।    संयुक्त राज्य अमेरिका में पाए जाने वाले ज़हरीले साँप कई प्रकार के रंग के होते हैं। ज्यादातर साँप जिनके शरीर पर एक ही रंग होता है, वह ज़हरीले नहीं होते। लेकिन कोटन माउथ ज़हरीला होता है। इसलिए इनको इस प्रकार से बांटने का यह तरीका पूरी तरह सही नहीं है। पले हुए ज़हरीले साँपों से भी सावधान रहना चाहिए जो भाग निकले हों। जो साँप ज़हरीले नहीं होते, उनका सर चम्मच की तरह गोल आकार का होता है। जब के ज़हरीले साँपों के सर तिकोने होते हैं। ऐसा आकार ज़हर की ग्रंथियों की वजह से होता है (यह फर्क कोरल स्नेक में इतना नज़र नहीं आता।) अगर साँप की दुम पर झुनझुना मौजूद है तो इसका मतलब यह है कि वह रैटलस्नेक (Rattle Snake) है और वह ज़हरीला है। हालांकि कुछ साँप जो कि ज़हरीले नहीं होते, वह भी अपनी पूंछ से रैटलस्नेक की तरह आवाज़ निकालने की कोशिश करते हैं, क्योंकि इनकी पूंछ पर रैटलस्नेक की तरह झुनझुना नहीं होता, इसलिए इनकी आवाज़ में थोड़ा फ़र्क होता है। संयुक्त राज्य अमेरिका में पाए जाने वाले कुछ साँपों की आँख और नाक के बीच में गड्ढे होते हैं। क्योंकि इंग्लिश में गड्ढों को पिट (Pit) कहते हैं, इसलिए इस साँप को पिट-वाईपर (Pit Viper) कहा जाता है, इन गड्ढों की मदद से साँप शिकार के शरीर की गर्मी को महसूस करता है, कोरल स्नेक पिट-वाइपर नहीं होते और उनमें यह विशेषता मौजूद नहीं होती। कुछ साँप जो कि ज़हरीले नहीं होते, वह भी ज़हरीले साँपों की नक़ल करते हैं। जैसे कि Rat Snake) रेट स्नेक, जो कि रैटलस्नेक की तरह दिखता है एवं मिल्क और किंग स्नेक (Milk Snake and King Snake) जो कि कोरल स्नेक की तरह दिखते हैं। अगर आपको मालूम ना हो कि साँप ज़हरीला है या नहीं तो ऐसे मौक़े पर साँप को ज़हरीला ही मानना चाहिए। आप इनसे सावधानी बरतें, लेकिन इनको मारें नहीं, क्योंकि इन को मारना ग़ैरक़ानूनी भी हो सकता है और अगर आप बिना ज़हर वाले साँपों को मारते हैं, तो इसके कारण ज़हरीले साँपों की आबादी बढ़ सकती है। इन दोनों में से किसी भी साँप से सामना हो तो, उसको अकेला छोड़ दें और उसको उस जगह से जाने दें।
Know the snakes. Look at the color patterns. Check out their head shape. Look for a rattle. Look for the heat sensor. Watch out for mimics. Identify the Water Moccasin (aka Cottonmouth) This snake will have elliptical pupils and the harmless water snake will have round pupils.